Упътване на потребителя за Cyber-shot
Print
Главна страница > Предпазни мерки/Бележки за фотоапарата > Предпазни мерки > Предпазни мерки

## Предпазни мерки

Подсигуряване на данните във вградената памет и картата-памет
Не използвайте/съхранявайте фотоапарата на следните места
Пренасяне
Работна температура
Кондензация на влага
Забележки за съвместимостта на данните за изображението
Забележки за екрана и обектива

### Подсигуряване на данните във вградената памет и картата-памет

Не изключвайте фотоапарата и не вадете батерията или картата-памет, докато лампичката за достъп свети. В противен случай данните от вградената памет или картата-памет може да се повредят. Уверете се, че сте копирали данните, за да ги защитите.

### Не използвайте/съхранявайте фотоапарата на следните места

- На изключително горещи, студени или влажни места.
  На места като вътрешността на кола, паркирана на слънце. Възможно е корпусът на фотоапарата да се обезцвети или деформира и това може да доведе до повреда.

- На места, изложени на директна слънчева светлина, или такива, които са подложени на влиянието на топлинни източници.
  Възможно е корпусът на фотоапарата да се обезцвети или деформира и това може да доведе до повреда.

- На места, които са подложени на вибрации и сътресения

- В близост до места със силни магнитни полета

### Пренасяне

- Внимавайте да не седнете на стол или другаде, докато фотоапаратът е в задния джоб на панталоните или полата ви, защото това може да причини неговата неизправност или повреда.

### Работна температура

- Фотоапаратът е проектиран за работа в температурен обхват между -10°C и 40°C. Не препоръчваме запис на изключително студени или горещи места, където температурата е в стойности извън посочените.

### Кондензация на влага

- Ако внесете фотоапарата директно от студено на топло място, във вътрешността на устройството или по повърхността му може да кондензира влага. Ако това се случи, фотоапаратът може да се повреди.

- Ако има кондензирана влага, изключете захранването и оставете фотоапарата поне за 1 час, за да се изпари влагата. Обърнете внимание, че ако се опитате да записвате с влага, останала във вътрешността на обектива, изображенията няма да са ясни.

### Забележки за съвместимостта на данните за изображението

- Този фотоапарат следва универсалния стандарт DCF (Design rule for Camera File system), установен от JEITA (Japan Electronics and Information Technology Industries Association).

- Sony не гарантира възпроизвеждането на изображения, записани с вашия фотоапарат, но на друго оборудване, и възпроизвеждането на изображения, записани или редактирани с друго оборудване, но на вашия фотоапарат.

### Забележки за екрана и обектива

- Екранът е произведен по високо прецизна технология, така че ефективният брой пиксели е над 99.99%. Възможно е обаче върху екрана да се появят малки черни и/или ярки петънца (бели, червени, сини или зелени на цвят). Появата на тези петънца е напълно нормална в процеса на снимане и по никакъв начин не влияе върху качеството на записваното изображение.

- Излагането на екрана или обектива на пряка слънчева светлина и за дълъг период от време може да причини неизправност. Внимавайте, когато поставяте фотоапарата в близост до прозорец или на открито.

- Не натискайте силно екрана. Това може да причини неизправност и екранът може да загуби цветовете си.

- Възможно е да се появят остатъчни образи на екрана, когато снимате в студени условия. Това не е неизправност.

Към началото