Упътване на потребителя за Cyber-shot
Print
Главна страница > Отстраняване на проблеми > Отстраняване на проблеми > Батерия и захранване

## Батерия и захранване

Батерията не може да бъде инсталирана във фотоапарата.

- Уверете се, че сте инсталирали батерията, спазвайки правилната посока, и я поставете навътре, докато лостът за изваждане на батерията се заключи.

Не можете да включите фотоапарата.

- Включването на фотоапарата може да отнеме няколко секунди след като поставите батерията в него.

- Поставете правилно батерията.

- Батерията се разрежда дори когато не я използвате. Уверете се, че сте заредили батерията преди да я използвате с фотоапарата.

- Уверете се, че батерията е съвместима с фотоапарата. [Подробности]

Захранването внезапно се изключва.

- В зависимост от температурата на фотоапарата и батерията е възможно захранването автоматично да се изключи, за да предпази фотоапарата от повреда. В този случай, преди захранването да се изключи, на екрана се извежда съобщение.

- Ако не работите с фотоапарата за определен период от време, докато захранването е включено, и ако функцията [Power Save] е зададена в положение [Standard] или [Max], фотоапаратът автоматично се изключва, за да не изтощава заряда на батерията. Включете отново фотоапарата.

Индикаторът за оставащия в батерията заряд не е верен.

- Това се получава, когато използвате фотоапарата на изключително горещо или студено място.

- Капацитетът на батерията намалява с времето и след продължителното й използване. Ако времето за използване на батерията намалее значително, може би е време да смените батерията с нова.

Лампичката за зареждане мига, докато зареждате батерията.

- Уверете се, че батерията е съвместима с фотоапарата. [Подробности]

- Ако зареждате батерия, която не е била използвана дълго време, лампичката за зареждане на фотоапарата може да мига на интервали. В този случай извадете батерията от фотоапарата и отново я поставете.

- За подробности вижте “Батерия”. [Подробности]

Батерията не се зарежда, дори когато лампичката за зареждане е изключена и ако зареждането е приключило.

- Това се случва, когато зареждате батерията при крайно горещи или студени условия. Зареждайте батерията в правилния температурен обхват от 10°C до 30°C.

Към началото