Упътване на потребителя за Cyber-shot
Print
Главна страница > Предпазни мерки/Бележки за фотоапарата > Предпазни мерки > Батерия

## Батерия

Зареждане на батерията
Ефективно използване на батерията
Оставащ заряд в батерията
Как да съхранявате батерията
Живот на батерията
Съвместима батерия

### Зареждане на батерията

- Заредете батерията (приложена в комплекта) преди да използвате фотоапарата за първи път.

- Можете да зареждате батерията дори когато зарядът й не е напълно изчерпан. В допълнение, можете да използвате батерията и когато тя не е напълно заредена. Можете да използвате батерията с частичен заряд.

- Препоръчваме ви да зареждате батерията при температура на околната среда между 10°C и 30°C. Ако зареждате батерията извън този температурен обхват, ефективното й зареждане може да се окаже невъзможно.

### Ефективно използване на батерията

- Работата на батерията се влошава при ниски температури на околната среда. Поради това времето, през което можете да използвате батерията на студено, е по-кратко. За по-дълга и безпроблемна употреба препоръчваме следното:

- Сложете батерията в джоб близо до тялото, за да я затоплите, и поставете батерията във фотоапарата непосредствено преди снимките.
  (Ако в джоба ви има метални предмети като например ключове, внимавайте да не дадете накъсо батерията.)

- Честата употреба на функцията приближение или светкавицата изразходва заряда на батерията по-бързо.

- Препоръчваме ви да поддържате резервна батерия за време, което е два или три пъти по-дълго от очакваното време за снимане, както и да правите контролни снимки преди истинските.

- Не излагайте батерията на съприкосновение с вода. Батерията не е водоустойчива.

- Не оставяйте батерията на топло място като например в гореща кола или на пряка слънчева светлина.

- Когато терминалите на батерията се замърсят, е възможно фотоапаратът да не се включи, батерията да не се зарежда или да се получат други повреди. В този случай почистете замърсяванията с мека почистваща кърпичка или памуче.

### Оставащ заряд в батерията

- На екрана се извежда индикаторът за оставащ заряд.

A: Висок заряд
B: Нисък заряд

- Извеждането на правилния индикатор за оставащ заряд отнема около една минута.

- Ако захранването се изключи, въпреки че индикаторът за оставащ заряд отчита достатъчно ниво, заредете батерията след като зарядът й се е изразходвал докрай. После ще се изведе правилен индикатор за ниво на батерията.

- Индикаторът за оставащ заряд може да не се изведе правилно в следните ситуации:

- Когато използвате фотоапарата продължително време при високи температури

- Когато оставите фотоапарата с напълно заредена батерия

- Когато използвате твърде дълго експлоатирана батерия

- При определени обстоятелства индикаторът за оставащ заряд може да не е верен.

- Ако не работите с фотоапарата за определен период от време при включено захранване и ако функцията [Power Save] е зададена в положение [Standard] или [Max], екранът се затъмнява, след което фотоапаратът автоматично се изключва (Автоматично изключване на захранването).

### Как да съхранявате батерията

- Разредете напълно батерията и после я приберете на съхранение на сухо и хладно място. Извършвайте тези процедури веднъж в годината, за да съхраните функциите на батерията.

- За да изразходвате напълно заряда на батерията, оставете фотоапарата в режим на изреждане на изображения, докато захранването изключи.

- Винаги пренасяйте батерията в калъфче, за да предотвратите замърсяване на терминалите й и потенциално късо съединение.

### Живот на батерията

- Животът на батерията е ограничен. Капацитетът й намалява малко по малко в течение на експлоатацията или просто като минава време. Когато времето за използване на батерията е намаляло значително, вероятната причина затова може да бъде изтеклият живот на батерията. Купете нова батерия.

- Животът на батерията зависи от начина на съхранението й и от работните условия за всяка батерия.

### Съвместима батерия

- С този фотоапарат можете да използвате батерия модел NP-BN (приложена в комплекта) или NP-BN1 (продава се отделно).

Към началото